

Kiskunhalas Hivatásos Tűzoltóság

2017. évi

BESZÁMOLÓJA

**Kiskunhalas HTP 2017. évi beszámolója**

***Tűzoltás, kárelhárítás, tűzkár statisztika:***

Kiskunhalas Hivatásos Tűzoltó Parancsnokság (továbbiakban: Kiskunhalas HTP) továbbra is 15 település védelmét látja el, melyben jelentős segítséget nyújt Jánoshalma Önkormányzati Tűzoltó Parancsnokság és a területen működő, megállapodással rendelkező 4 Önkéntes Tűzoltó Egyesület.

A tűzoltóság működési területén a 2017-es évben 229 tűzeset és 281 műszaki mentés fordult elő. Szándékosan megtévesztő jelzés 4, téves jelzés 58, utólagos tűzeset 12 alkalommal történt. Az 510 esetből 391 beavatkozást igénylő esemény történt, a tűzoltóság kiérkezése előtt felszámolt esemény 45 alkalommal valósult meg.

2017-ben a műszaki mentések száma (hasonlóan az előző évhez) magasabb volt mint a tűzesetek száma. A műszaki beavatkozások nagy részét az időjárás okozta fakidőlések, viharkárok felszámolása tette ki. A favágások mellett természetesen több súlyos közúti baleset is történt, valamint 16 db II-es kiemelt tűzeset fordult elő Kiskunhalas HTP működési területén, míg a többi káreset I-es vagy I-es kiemelt riasztási fokozatban került felszámolásra.A II-es kiemelt fokozatú káresetek többségét szabadtéri tüzek adták, de előfordult lakóépület és mezőgazdasági épülettűz is.Itt kívánom megjegyezni, hogy sok esetben a tűzoltók szakszerű és erőn felüli kezdetleges beavatkozásának köszönhető, hogy a szabadtéri tüzek nem lettek nagyobb riasztási fokozatúak.

*Néhány emlékezetes káreset a teljesség igénye nélkül:*

2017. január 18-án 13 óra után riasztást kapott Kiskunhalas HTP, miszerint Balotaszállás III. körzet 23. szám alatti nádfedeles tanyaépület melletti nádfedeles melléképület ég teljes terjedelmében, mely veszélyezteti a főépületet. Kiérkezéskor a tűzoltók azt tapasztalták, hogy egy 6x4 m-es kazánház ég teljes terjedelmében és a lángok átterjedtek a mellette lévő 12x18 m-es nádfedeles tanyaépület tetőszerkezetére is. A tűzoltás mellett az értékmentéssel is foglalkoznia kellett a kint lévő egységeknek, valamint a magasbólmentő segítségével lefóliázták a megbontott tetőrészt. A káreset II. kiemelt riasztási fokozatban került felszámolásra.

2017.április 23-án 17 óra 23 perckor jelzés érkezett Jánoshalma, Áchim András u.14. szám alól. A helyszínen egy 150 m2-es lakóépület tetőszerkezete és 3 helyisége égett, ahonnan a tűz átterjedt a melléképületre is. A melléképületben asztalosműhely, fa fűrészáru és forgácstároló volt kialakítva, amiben a tárolt faáru egy része, az asztalosipari gépek egésze megsemmisült. A tűzesetet II. kiemelt riasztási fokozatban sikerült felszámolni. Az eset különlegessége, hogy bevonásra kerültek az önkéntes szervezetek, Mélykút ÖTE és a Jánoshalmi Járási mentőcsoport is. A tűz eloltása után a nagymennyiségű felhalmozott, folyamatosan füstölő faforgács-fűrészpor rakás 2 db középhabsugárcső segítségével, habbal letakarásra került, így sikerült a füstölést megszüntetni.

2017. 08. 04-én a délelőtti órákban Kiskunhalas, Kötönyi út 15. sz. alatt gyulladt ki egy 10x50 m-es beton falazatú, beton födémes lapostetős épület. A tűz egy 10x10m-es és egy 10x18 m-es tároló helyiséget érintett, ahol veszélyes és nem veszélyes hulladékot tároltak raklapon, hordókban és kannákban. A tárolt anyag és az épület nagysága miatt II-es kiemelt riasztási fokozat került itt is elrendelésre. A beavatkozást nehezítette a nagyon sűrű füst és az ismeretlen anyagok azonosítása. A helyszínen volt Bács Labor is, aki segítette az anyagok azonosítását.

2017-ben, az előző évekhez hasonlóan szintén volt szélvihar, mely több napos munkát okozott a tűzoltóságnak. A felszámolás több napig tartott, melyben nagy segítséget nyújtottak az Önkéntes Tűzoltó Egyesületek is. A szélvihar által okozott károk miatti műszaki mentések mellett a hirtelen lezúduló esőzések sem kerülték el térségünket, melynek kapcsán szintén több beavatkozást hajtottunk végre. A szélsőséges időjárás okozta káresemények felszámolása során kiemelkedő együttműködés valósult meg a tűzoltóság és a Városgazda Zrt. emberei között, ugyanis a tömeges eseményeket megosztva vagy közösen számoltuk fel.

Kiskunhalas HTP működési területén működő Jánoshalma Önkormányzati Tűzoltó Parancsnokság (továbbiakban: ÖTP) az elmúlt években szakmai felügyeletünk alatt végezte munkáját, melynek kapcsán végzett ellenőrzések alapján elmondható, hogy súlyos hiányosságok nem kerültek megállapításra. Minden évben bevonjuk Jánoshalma ÖTP-t valamelyik ellenőrző gyakorlatunk végrehajtásába és mi is rendszeresen részt veszünk az általuk szervezett gyakorlatokon. Az ÖTP gazdasági helyzete bizonytalan volt a 2017-es évben, de a szigorú gazdálkodás és Jánoshalma Önkormányzatának hozzájárulása, a szomszédos Önkormányzatok támogatása valamint a pályázaton nyert összeg átsegítette az ÖTP-t a működési nehézségen.

Önkéntes Tűzoltó Egyesületeink (továbbiakban ÖTE) továbbra is szorosan velünk együttműködve végezték tevékenységüket. Elmondható, hogy az egyesületek minden tudomásukra jutó káresethez vonulnak, így hatékony segítséget nyújtanak a felszámolás során.

Kiskunhalas HTP felülvizsgálta együttműködési megállapodásait az ÖTE-kel, mely alapján Kiskunmajsa (I-es kategória), Csólyospálos (II-es kategória), a Dél-Magyarországi Tűzoltó és Technikai Mentő Egyesület (III-as kategória), Mélykút ÖTE (II-es kategória) megállapodását továbbra is fenntartotta. Az együttműködési megállapodással rendelkező egyesületek sikeresen pályáztak a 2017-ben kiírt pályázatokon, melyek keretében újabb eszközökhöz és szertárfelújítási költségtérítéshez jutottak. Az ÖTE-ket bevonjuk gyakorlataink végrehajtásába, így szinten tartják szakmai tudásukat, illetve megismerik a hivatásos állomány tagjait.

Kiskunhalas HTP épületének állagmegóvása érdekében a közmunkások és az állomány által átfestésre kerültek a hálóhelyiségek és a szolgálatparancsnoki iroda, valamint az oltóanyagraktár. Szükségessé vált a hátsó kapu felújítása, melyet szintén a tűzoltóság javított meg. Az állomány képzését a képzési tematikának megfelelően végeztük, valamint több esetben rendkívüli oktatásokat is tartottunk, melynek maradéktalan végrehajtása nagy leterheltséget jelentett az állománynak. Ezen oktatásokon kívül több továbbképzésen is résztvett az állomány.

A nyáron szintén tartottunk 35 órás ifjúsági tűzoltó tanfolyamot, mely során kiemelt figyelmet fordítottunk a tagtoborzásra is.

2017-ben a Mobil Ellenőrzési Osztály egy ellenőrzést hajtott végre Kiskunhalas HTP-n decemberben. Az ellenőrzés kisebb hiányosságokat állapított meg, melyekre intézkedési terv készült. Az intézkedési tervnek megfelelően a hiányosságok javításra kerültek.

Kiskunhalas HTP a megyei szakmai versenyen elért I. helyezés után jogosultságot szerzett, hogy képviselje Bács-Kiskun Megyét az országos szakmai versenyen. Csapatunk az országos szakmai versenyen 5-ik helyezést ért el. Beosztotti kategóriában Csapi Tamás I. helyezést ért el az elméleti teszt kitöltése során. A csapat különdíjat kapott a Veszprém megyei Kormányhivataltól, mert a gyakorlati részben legkevesebb hibapontot gyűjtötte, vagyis a beavatkozásokat a legszakszerűbben végezte.

A szakmai és a sport sikerek tükrében állományunkból több személy is elismerést kapott a megyei igazgatótól.

Huczek Zsolt kapta az év tűzoltója Bács-Kiskun megyében címet, míg Csernák Zsolt lett az év legerősebb tűzoltója a megyében.

***Műszaki terület***

A Kiskunhalasi Hivatásos Tűzoltóparancsnokságon 2017. évben műszaki- technikai jellegű változások, fejlesztések:

- a személy, és tűzoltó gépjárművek

- tűzoltó szakfelszerelések, védőeszközök

- informatikai, mobil távközlési eszközök

- versenyfelszerelések, kiegészítők

- laktanya épülete, és melléképületek, bútorzat

- sport, és szabadidő felszerelések beszerzésében, üzemben tartásában, karbantartásában, cseréjében merültek ki.

*Laktanya és a melléképületeket, illetve ingóságaikat érintő fejlesztések:*

A tűzoltóságra szükséges volt egy új mikrohullámú sütő, egy vízforraló, egy porzsákos porszívó, egy iratmegsemmisítő, és irodai forgószékek beszerzése. A tavaszi időszakban megkezdtük a laktanya automatizált úszókapujának felújítását, mely elsősorban a mechanikai- kopó alkatrészek cseréjében, a vázszerkezet egyengetésében, és festésében merült ki. A felújítást a tűzoltó kollégák végezték. Elvégeztük az épület klímaberendezéseinek szezon előtti rendszeres tisztítását, fertőtlenítését, valamint a híradóhelyiség új, nagyobb teljesítményű klímaberendezéssel lett felszerelve. Az addig ott üzemelő készülék a hatósági osztály irodájában kapott helyet. Megvalósult a konyhabútor felújítása, amely munkalap, ajtók, fióksínek cseréjében merült ki, melyet szintén a kollégák végeztek. A tűzoltók a konyhabútor és a hátsó kapu felújítása mellett a laktanyában tisztító meszeléseket, karbantartásokat, kisebb javításokat is végeztek, melyekben nagy segítséget nyújtottak a közmunkásaink. Figyelembe véve a kényelmi funkciókat, beszerzésre került a hálókörletekbe 6 db ágybetét is a szabadidő kényelmesebb eltöltéséhez.

A központi előírásoknak megfelelően meghatározott mennyiségű, és méretekkel rendelkező fenyő fűrészáru, és egyéb dúcolási- alátámasztási beavatkozásoknál használatos segédanyag került beszerzésre, és raktározásra, a létesítendő Kiskunmajsai Őrs készleteit is figyelembe véve.

A sportlehetőségek bővítésére év közbeni beszerzés tárgyát képezte még egy új, kül és beltéri használatra egyaránt ajánlott ping-pong asztal a Tűzoltó Sport Club részéről, valamint használatra kapott még a tűzoltóság 2db szobakerékpárt, melyek a konditeremben lettek elhelyezve. A sporteszközök használata nagymértékben hozzájárul a tűzoltók egészségének, fizikai állapotának megőrzéséhez, valamint a jó sportteljesítmények eléréséhez.

A laktanya híradópultjának elektromos szünetmentesítésének elsődleges céljából egy 3KW-os HECHT típusú generátor is beszerzésre került a szélsőséges időjárás okozta áramszünetek esetére.

*A gépjárműparkot, és tűzoltó szakfelszereléseket érintő tevékenységek:*

A Katasztrófavédelmi Kirendeltség ügyintézői gépjárműparkja bővült egy Opel Corsa Van 1.2 típusú, 2008-as évjáratú, 2 személyes járművel. Ezen személygépjármű segítségével elégséges számú ügyintéző járművel rendelkezünk, azonban a terepjárók tekintetében hiány mutatkozik, mivel a jó terepjáró képességekkel bíró Lada Niva rossz műszaki állapota miatt selejtezésre került.

A gépjárműveket és felszereléseiket érintő javításokon túl még a téli-nyári átállásokkal, műszaki vizsgákkal, és felépítmény revíziókkal, rendszeres karbantartásokkal és szemlékkel kapcsolatos munkálatok lettek elvégezve (Heti-havi karbantartások, kerék és gumicserék, fagyálló és egyéb folyadék szintmérések, akkumulátor tesztelések, olajcserék, stb.) az év folyamán.

A műszaki mentések kapcsán szükségessé vált különböző vontató hevederek, és omegák beszerzése, a vontatásos beavatkozások megkönnyítése érdekében, melyek már többször használatra kerültek baleseteknél. Tűzoltóságunkon egy új, Drager típusú légző palacktöltő kompresszor került elhelyezésre, majd 06.06-án üzembe helyezésre, mely korszerűbb, illetve nagyobb teljesítményű is elődjénél.

A rendszerben tartott gázvédő ruhák közül (Respirex, Trellchem, Drager) a Respirex elérte 10 éves kihordási idejét, így selejtezése indokolttá vált. A Trellchem típusú a Bajai HTP-re került, Kiskunhalasra pedig 4db Drager gyártmányú, így a gázvédőruhák tekintetében egységesség mutatkozik, hiszen 5db érvényes felülvizsgálattal rendelkező egyforma védőeszköz áll rendelkezésünkre (Drager CPS 7900), mellyel már biztonságosabban tudunk beavatkozni egy veszélyes anyaggal kapcsolatos káreset során.

A leselejtezésre került eszközök pótlására, és meghatározott raktárkészletek (min. 20%) felhalmozása céljából több alkalommal érkeztek központi forrásból anyagok- felszerelések a tűzoltóság részére. A teljesség igénye nélkül ilyenek pl.: védőruhák (7 garnitúra), sisakok, műszaki mentő kesztyűk (15 pár), védőcsizmák, elektromos védőkesztyű (10 pár), gumicsizma (20 pár), sisaklámpa Heros Smart sisakokhoz (27 db.), fűrészek, fejszék, állványos reflektor, balták, nyomótömlők, stb. Továbbá az anyagraktárban elhelyezésre került 50 db tábori ágy, melyeket akár egy rendkívüli esemény kapcsán is hadrendbe tudunk állítani.

*Informatikai és mobil távközlést érintő tevékenységek*

A *2017*. év során egy nagyobb informatikai fejlesztés kapcsán 8 db új számítógép és 16 db monitor rendszerbe állítása történt meg a hatósági osztályon.

A híradóügyelet eszköztára 2db új nyomtatóval bővült. Egy A4- es fekete fehér lézernyomtató, és egy A3 méretű színes nyomtató segíti a vonulós állomány munkáját. Utóbbi jellegzetessége, hogy szükség esetén nagyméretű, színes erdőtérképek nyomtatására is alkalmas, javítva ezzel a bevetéseken részt vevők tájékozódási képességeit.

A tavalyi év során lecserélésre kerültek a mintegy tíz éven át szolgálatot teljesítő, első generációs Sepura kézi rádiók, és tartozékaik. Új, szintén Sepura típusú mobil távközlési eszközök érkeztek helyettük, hasonlóan, 25 darabszámmal, kiegészítőkkel. (Pótakkumulátorok, töltők, övcsipeszek, külső beszédváltók, stb.)

Az informatikai jellegű, kisebb volumenű beszerzések, pótlások az év folyamán folyamatosan zajlottak, biztosítva a számítógépek, nyomtatók, GPS készülékek, egyéb elektronikus eszközök folyamatos, biztonságos működését.(Nyomtató patronok, töltő- összekötő kábelek, csatlakozók, stb. vásárlása.)

***Személyzeti terület, oktatás, képzés***

A készenléti állomány létszámhiányának csökkentésére 1 fő újonc kezdte meg szolgálatát július 01-én az alapképzés sikeres elvégzését követően, valamint 5 fő kezdte meg alapfokú tanulmányait szeptemberben.

A vonulós állomány szabadnapjait előre tervezett, szigorú szolgálatszervezéssel tudtuk csak kiadni, azonban voltak személyek, akik nem tudták maradéktalanul kivenni. A bentmaradt órák az ő részükre kifizetésre kerültek.

Az állomány szakmai képzettségének javítása érdekében 1 fő Katasztrófavédelmi megbízott (továbbiakban KVMB-s) folytatott tanulmányokat a KOK-on katasztrófavédelmi szervező szakon.

A műszaki eszközök magabiztos kezelésének fejlesztése és az állomány képzettségének javulása érdekében a képzési tematika szerint folyamatos képzést tartottunk a technikai eszközök használatával, működésével kapcsolatban. Tűzoltóságunk kapott egy új légző töltő kompresszort, mellyel kiváltottuk a több mint 25 éves kompresszorunkat. Az új eszköz kezelésére 13 főt képeztettünk ki, akik sikeres vizsgát tettek.

Alapszintű gépjárművezetés-technikai tanfolyamon (ügyintézői igazolvány) 5 fő vett részt.Gépjárművezetői alaptanfolyam I-es modulon 0 fő, gépjárművezetői tanfolyam II-es modulon 2 fő sikeresen vett részt. 9 fő teljesítette a PÁV vizsga követelményeit, 1 fő nem tudta teljesíteni, ezért vissza kellett vonni gépjárművezetői kinevezését. Elmondható, hogy a 2012 óta kinevezett gépjárművezetőinknek megvan a jogszabályilag előírt végzettségük.

1 fő sikeres rendfokozati vizsgát tett, így jogosultságot szerzett a főhadnagyi előléptetésre.

A begyakorló és ellenőrző gyakorlataink alkalmával előtérbe helyeztük az emeletes épületekben és a közösségi épületekben keletkezett káresetek felszámolásának gyakorlását.

Minden évben terepvezetési gyakorlatokat szervezünk a működési területünkön lévő Kefag erdőkben (Kefag erdészek bevonásával), mely kapcsán gyakoroltatjuk a tűzoltóságunkon rendszeresített térképek és GPS-ek használatát a tájékozódás könnyítése érdekében, valamint gépjárművezetőink megtapasztalják a gépjárművek terepjáró képességét. Kiemelten kezeltük az új Rába fecskendő terepjáró képességének megismerését.

***Sport tevékenység***

A tűzoltók fizikai állóképességének szintjét 2017-ben is felmértük. A felmérés alapján a tűzoltók fizikai állóképessége jó szinten van, mely köszönhető a mindennapi sportolási lehetőségnek és az aktív sporttevékenységnek. Az éves fizikai felmérés során 69 fő megfelelően teljesített, 1 fő betegség miatt nem tudta végrehajtani a felmérőt.

Az elmúlt évek alatt jelentősen változott a korcsoportok aránya. Az állomány 2/3-a III-as és IV-es korcsoportban van, melyből látszik az állomány korosodása.

Több sportrendezvényen illetve versenyen is részt vettünk, mint pl. az Országos Atlétikai versenyen Csernák Zsolt 3. helyezést ért el súlylökésben. Paks Strandfoci (2. hely), TFA (Csernák Zsolt 4. helyezett, korcsoportjában a legjobb magyar, Taskovics Sándor 3-ik lett, korcsoportjában a legjobb magyar), Megyei Kispályás labdarúgó bajnokság (1. hely)., Országos lépcsőfutóversenyen a korcsoportjában Huczek Zsolt 2-ik lett. A megyei szervezésű Pump&Run versenyen a halasi csapat I. helyezést ért el (Huczek Zsolt, Patai Gábor, Balázs János, Csernák Zsolt), míg egyénileg Csernák Zsolt abszolút I., Huczek Zsolt I., Patai Gábor II., Balázs János saját korosztályában V. lett.

Az Országos fekvenyomó versenyen is részt vettünk, ahol Huczek Zsolt saját súlycsoportjában megnyerte a versenyt.

A megyei favágóversenyen 3-ik helyezést ért el csapatunk (Hegedűs Tibor, Bognár Zsolt, Juhász Gábor, Baka Béla).

2017-ben is megszervezésre került a „Balatoni kerékpártúra”, melynek során sok kolléga kipróbálhatta állóképességét.

Elmondható, hogy a 2017-es évben sok sporteseményen vett részt Kiskunhalas HTP és kiemelkedő eredményeket értek el a halasi tűzoltók.

2017-ben 3 db munkahelyi baleset történt, melyből 2-őt sporttevékenység közben szenvedtek el a kollégák, egy esetben pedig káreset során történt a sérülés.

Szoros barátságot ápolunk Kecel ÖTP-vel, melynek keretében minden évben, így 2017-ben is megrendezésre került a barátságos kispályás labdarúgó kupa.

***Gazdálkodás***

Készpénzes kiadásaink a sürgős javításokhoz, hibaelhárításokhoz szükséges anyagok, eszközök, szolgáltatások igénybevételéhez kapcsolódtak, illetve a működéshez, fenntartáshoz, ellátáshoz szükséges (elemek, fénycsövek, zárak, kárhelyszíni étkezés, stb.) kisösszegű beszerzéseket jelentették. 2017-ben összesen 677.320 forintot költöttünk az előzőekben felsorolt kiadásokra, mellyel szemben összesen 205.461 forint bevételt teremtett térítéses munka keretében Kiskunhalas HTP. Az előző évhez hasonlóan 2017-ben is a Kiskunhalasi Önkormányzat 400 ezer forinttal támogatta tűzoltóságunkat, melyből 5 db könnyűbevetési védőruhát sikerült vásárolnunk.

***Polgári védelmi szakterület***

1. **Kockázatbecslés-, katasztrófavédelmi osztályba sorolás felülvizsgálata**

 A polgári védelmi szakterület a 234/2011. Kormányrendelet 21.§ (2) bekezdésben meghatározottak szerint a települések katasztrófavédelmi osztályba sorolásával kapcsolatos feladatokat együttműködésben a polgármesterekkel az év folyamán elvégezte. A kirendeltség illetékességi területén lévő települések vonatkozásában olyan körülmény nem merült fel, amely indokolta volna a 2016. évi katasztrófavédelmi osztályba sorolás megváltoztatását*.* Jelenleg 1 I.; 3 II. és 16 III. KVO-ba sorolt település van a HTP illetékességi területén.

1. **Veszély-elhárítási tervek**

 A vizsgált időszakban a szakterület elvégezte az önkormányzatok bevonásával a veszély-elhárítási tervek pontosítását. Állományunk a települések részére minden segítséget megadott a tervek felülvizsgálata, pontosítása során, a 234/2011. Kormányrendelet 28.§-ban foglaltaknak megfelelően. A polgári védelmi adattár pontosítása határidőre elkészült a KvMB-k bevonásával. Az év közben felmerült változások átvezetése, pontosítása a tervekben illetve adattárakban végrehajtásra került.

1. **Megelőzési, beavatkozási feladatok végzése, helyi szervek polgári védelmi tevékenységének felügyelete**

A megelőzési tevékenységet *a 17/2015. számú főigazgató intézkedés a katasztrófavédelem központi, területi és helyi szerveit érintő hatósági és szakhatósági tevékenység végzéséről -* szerint végezzük. Az intézkedés alapján a KvMB-k végzi a belterületi vízelvezető rendszerek, a településeken található fák, fasorok, közúti kockázati helyszínek, befogadó helyek ellenőrzését. Új feladatként jelentkezett a KvMB-k részére a I. és II. mellett a III. kategóriába sorolt vízi létesítmények ellenőrzése.

 A közbiztonsági referensek szakmai munkájának irányítását a KvMB-k és a polgári védelmi felügyelő végzi. Az I. és II. KVO-ba sorolt településeken 2-2 referens dolgozik, aki vizsgával is rendelkezik. A HTP területén összesen 8 fő felkészített közbiztonsági referens támogatja a polgármesterek munkáját.

 Az előírtak szerint a referensek részére minden negyed évben szakmai értekezletet tartottunk, ahol feldolgozásra kerültek az időszerű események és feladatok.

 A közbiztonsági referensek részére 2017. június 14-én és november 29-én szituációs gyakorlat került levezetésre. A feltételezett helyzet e-mail-ben került kiküldésre, amit állomáshelyükön (munkahelyükön) feldolgoztak, majd a kész anyagot megküldték a kirendeltség részére. A kapcsolódó jelentés felterjesztése a beérkezett munkákkal együtt megtörtént.

 A megyei veszélyhelyzeti prognózisban meghatározott feladatok végrehajtását folyamatosan végezte a HTP.

 A feladatok végrehajtását hátrányosan érinti, hogy a jánoshalmi, valamint kiskunhalasi KvMB nem rendelkezik szolgálati mobiltelefonnal, jánoshalmi KvMB EDR kézi rádióval. A vízi létesítmények ellenőrzése is rávilágított, hogy a KvMB-k feladataik ellátásához szükséges eszközök hiányosak (GPS, fényképezőgép), esetenként a szerekről kölcsönkapott eszközökkel tudják a feladatukat elvégezni.

Belvízi védekezés 2017. évben nem történt.

1. **Az önkéntes és köteles polgári védelmi szervezetek megalakítása, mozgósítása és felkészítése. A munkahelyi polgári védelmi szervezetek megalakításának helyzete**

A HTP az önkéntes illetve köteles polgári védelmi szervezetek alkalmazáshoz szükséges megalakítási okmányokkal rendelkezik.

2016. évben lezárult a köteles polgári védelmi szervezetek alapképzése, így minden települési szervezet rendelkezik legalább alapképzéssel. 2017. évben a HTP megkezdte a köteles polgári védelmi szervezetek szakképzését.

**Köteles települési polgári védelmi szervezetek** felkészítése az önkormányzatokkal illetve gazdálkodó szervvel együttműködve az alábbiak szerint valósult meg.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Fsz.** | **Járás** | **Település** | **Képzés****típusa** | **Időpont****(2017.)** | **Helyszín** | **Tervezett létszám** | **Részt****vett** | **R.****Gyak.** |
| 1. | Jánoshalma | Mélykút | Szakképzés/továbbképzés | 04.25. | Mélykút | 77 | 66 | X |
| 2. | Kiskunhalas | Zsana | Továbbképzés | 03.28. | Zsana | 21 | 20 | X |
| 3. | Kiskunhalas | Kisszállás | Szakképzés/továbbképzés | 04.19. | Kisszállás | 28 | 26 | X |
| 4. | Kiskunhalas | Kunfehértó | „ | 04.28. | Kunfehértó | 36 | 27 | X |
| 5. | Kiskunmajsa | Csólyospálos | „ | 05.04. | Szank | 25 | 21 | X |
| 6. | Kiskunmajsa | Jászszentlászló | „ | 05.04. | Szank | 35 | 30 | X |
| 7. | Kiskunmajsa | Szank | „ | 05.04. | Szank | 50 | 45 | X |
| 8. | Kiskunmajsa | Kömpöc | „ | 05.04. | Szank | 10 | 8 | X |
| 9. | Kiskunmajsa | Móricgát | „ | 05.04. | Szank | 10 | 9 | X |
| 10. | Kiskunhalas | Kiskunhalas | Továbbképzés (KVT felkészítés) | 10.20. | Kiskunhalas | 6 | 6 |  |
| 11. | Kiskunhalas | Kiskunhalas Hunent Zrt. | Továbbképzés | 06.29.11.22.11.29-12.04 | Kiskunhalas | 21 | 21 |  |
| **Összesen 11 szervezet 279 fő** |

 A felkészítés az előző évekhez hasonlóan a 62/2011. (XII.29.) BM rendelet 48. §, valamint a 11/2012. (X. 1.) BM OKF *(belső szám: 20/2012)* utasításban foglaltak szerint zajlott. A felkészítést néhány kivételtől eltekintve (táblázat utolsó oszlop) mozgósítási/riasztási gyakorlat előzte meg, amelyet a szervezetek eredményesen végrehajtottak.

**Munkahelyi polgári védelmi szervezet** a HTP illetékességi területén kettő működött 2017. augusztusáig.

-Jánoshalmán a Bács - Zöldért Kft: 4 fővel, az ő felkészítésük és gyakorlatuk előző években megtörtént. Az üzem kikerült az SKET hatálya alól, így a KVK javasolta e szervezet megszüntetését. Polgármesteri határozattal 2017. augusztusában a szervezet felszámolásra került.

-Kiskunhalason a HUNENT Zrt. : 21 fővel. 2017. évben több alkalommal volt továbbképzésük. Részt vettek a KVT gyakorlatban, december hónapban sikeres SKET gyakorlatot hajtottak végre.

A **járási mentőszervezetek** megalakítása a 43/2013. számú Bács-Kiskun MKI igazgatójának intézkedése szerint megtörtént. A HTP -hez tartozó 3 járásban megalakultak a mentőcsoportok, minősítésük 2014. évre megtörtént, megfelelnek az előírt szakmai követelményeknek, szükség esetén bevethetőek. Minden járási mentőcsoport részére 2017. évben riasztási és szinten tartó gyakorlat, valamint továbbképzés került levezetésre. Járási önkéntes polgári védelmi szervezet alkalmazására, beavatkozására, 2017. évbenösszesen 6 alkalommal került sor. (Megemlítendő, hogy a lezuhant vitorlázó gép kutatásában 07.13-án 3 JÖMCS vett részt.) Valamennyi mentőcsoport újraminősítését 2019. évben végre kell hajtani, amely kiemelt feladat lesz.

 **Települési önkéntes mentőcsoportok** felállítása 2016. év végére befejeződött. Jelenleg 8, így az összes I-II., valamint Jánoshalma, Mélykút, Csólyospálos, Jászszentlászló III. KVO-ba sorolt településen működik rendszerbe állított, minősítéssel rendelkező TÖMCS a köteles polgári védelmi szervezet részeként. 2017. évben Mélykút, Csólyospálos, Zsana, Szank, Jászszentlászló TÖMCS részére került riasztási gyakorlat, továbbképzés és szinten tartó gyakorlat levezetésre. A gyakorlatok minden esetben „megfelelt” értékelést kaptak

1. **A Közösségi Szolgálat végrehajtásának helyzete:**

 A katasztrófavédelmi közösségi szolgálaton (továbbiakban KKSZ) a HTP-n, a 2017. évben 60 fő vett részt, akik elsősorban Kiskunhalas, Jánoshalma, Kiskunmajsa városok középfokú iskoláiból jelentkeztek. Nyári, tábor jellegű közösségi szolgálatot 23 tanuló teljesített a Kiskunhalasi HTP-n.

 A Kiskunhalasi HTP az előírt levezetési tervekkel rendelkezik, a koordináló személyek, mentorok kijelölése megtörtént. A tanulók a közösségi szolgálatot sikeresen teljesítették, részükre az előírt igazolások kiállítása megtörtént. A küldő iskolákkal a HTP az előírtak szerint együttműködési megállapodást kötött, így jelenleg érvényes magállapodásunk van 6 középfokú tanintézménnyel.

A Jánoshalmán működő FM Kelet-magyarországi Agrár-szakképző Központ Mezőgazdasági Szakképző Iskola és Kollégiummal nincs egyelőre megállapodásunk, de 2018 évben szeretnénk megkötni.

A KKSZ teljesítésével kapcsolatban az alábbi iskolák kerültek első sorban megkeresésre:

|  |  |  |
| --- | --- | --- |
| **Fsz.** | **Település** | **Iskola** |
|  1. | Kiskunhalas | Kiskunhalasi Bibó István Gimnázium |
|  2. | Kiskunmajsa | Tomori Pál Katolikus Gimnázium, Szakgimnázium és Kollégium |
|  3. | Kiskunhalas | II. Rákóczi Ferenc Katolikus Gimnázium és Mezőgazdasági, Közgazdasági, Informatikai Szakgimnázium |
|  4. | Kiskunhalas | Kiskunhalasi Szakképzési Centrum Dékáni Árpád Szakgimnáziuma és Szakközépiskolája |
|  5. | Kiskunhalas | Kiskunhalasi Református Kollégium Szilády Áron Gimnázium |
|  6. | Jánoshalma | FM Kelet-magyarországi Agrár-szakképző Központ Mezőgazdasági Szakképző Iskola és Kollégium |
|  7.\* | Jánoshalma | Jánoshalmi Hunyadi János Általános Iskola, Gimnázium és Szakközépiskola |

\* A középfokú oktatás megszűnt.

 Összességében elmondható, hogy a Kiskunhalasi Hivatásos Tűzoltó Parancsnokság a KKSZ végrehajtására lehetőségei szerint felkészült, a szolgálati feladatok ellátásának elsődlegességét figyelembe véve végrehajtotta a jelentkező tanulók fogadását. A tanulók szívesen jöttek a HTP–re közösségi szolgálatot teljesíteni, és megfelelő érdeklődést tanúsítottak, fegyelmükkel nem volt probléma. Különösen a tűzoltó gyakorlati feladatokat tartották izgalmasnak. A közösségi szolgálat során a gyermekeket alkalmanként elkísérő szülők is betekintést nyerhettek a katasztrófavédelmi feladatokba. A sajtó több esetben tudósított a HTP –n folyó KKSZ-ről.

1. **Lakosságfelkészítés**

 A 2017. április 04-én a felmenő rendszerű katasztrófavédelmi ifjúsági verseny helyi fordulóján, általános- és középiskolás kategóriában a HTP –n 15 csapat 60 fővel vett részt és két első helyezett jutott tovább. A megyei ifjúsági versenyre továbbjutó csapatok felkészítése megtörtént és az alábbi eredményeket érték el.

|  |  |  |  |  |  |
| --- | --- | --- | --- | --- | --- |
| **Ssz.** | **Csapat neve** | **Iskola / baráti társaság** | **Kategória** | **Helyezés** | **Megyei helyezés** |
| 1. | Aranyosok | ÖTE Kiskunmajsa | Középiskola | I. | II. |
| 2. | KECEL | Kecel Város Önkéntes Tűzoltó Egyesülete | Középiskola | II. | VI. |
| 3. | Szent József I. | Szent József Katolikus Általános Iskola és Óvoda Kiskunhalas | Ált. iskola | II. | VI. |
| 4. | Aranycsapat | Arany János Általános Iskola és EGYMI, Kiskunmajsa | Ált. iskola | I. | II. |

 A korábbi évek szép eredményei ellenére, sajnos 2017. évben nem sikerült az országos versenyre eljutni.

 Az ifjúságfelkészítés keretén belül általános iskolás és óvodás csoportok látogattak el a HTP-re, ahol a korosztályuknak megfelelően ismerkedhettek meg a tűzoltók mindennapi életével és a munkájuk során használt eszközökkel. Ezen esetekben a kísérő pedagógusokkal áttekintésre kerültek a közös feladatok.

 Nappali képzést folytató felsőoktatási intézmény a HTP illetékességi területén nem működik.

 Aktív módszer: A 2017. április 04-én a felmenő rendszerű katasztrófavédelmi ifjúsági verseny helyi fordulóin nyílt napot tartott a HTP. Az érdeklődők megtekinthették a tűzoltószereket és eszközöket, és betekintést nyerhettek a híradóügyelet munkájába is. A városi- és falunapi rendezvényeken – meghívás alapján – a HTP több alkalommal vett részt, ahol bemutatásra kerültek a tűzoltóság eszközei, egyúttal játékos, a katasztrófavédelemhez kapcsolódó feladatok kerültek szervezésre, de sor került a lakosság kérdéseinek megválaszolására is. HTP-n az évben rendezett ifjúsági versenyeken és az azt megelőző felkészítéseken, közösségi szolgálaton, 35 órás ifjúsági tűzoltó tanfolyamon, rendészeti képzés gyakorlaton és egyéb tanórákon kívüli rendezvényen összesen mintegy 1053 diák és óvodás vett részt. A lakosságfelkészítés, ezen belül is az ifjúságfelkészítés keretén belül általános iskolás és óvodás csoportok folyamatosan látogatták a HTP-t.

 Passzív módszerrel: Elektronikus úton a Bács-Kiskun Megyei Katasztrófavédelmi Igazgatóság honlapján keresztül tájékozódhat a lakosság. Szükség esetén az önkormányzatok, járási hivatalok felületein is jelentek meg tájékoztató anyagok.

1. **Különleges jogrend idején történő továbbműködésre való felkészülés helyzete**

 A Kiskunhalasi HTP az előírt kiértesítési és készenlétbe helyezési tervekkel rendelkezik, amelyekben a változások az év folyamán átvezetésre kerültek, a folyamatos naprakészség biztosított volt. A 2016. évben kiadott 52/2016. számú BM OKF valamint 22/2016 Bács MKI intézkedés, szükségessé tette a tervek átdolgozását, amelyet az év elején végrehajtottunk Az aktualizálásnál a kiemelt figyelmet fordítottunk 2/3016 (II.25.) és 3/2016 (II.25.) BM utasítás előírásaira.

 2017. szeptember 06-án Kiskunhalas HTP részére, értesítési gyakorlat került levezetésre, mely „megfelelő” minősítést kapott.

 A HTP részére folyó illetve tavalyi évben megtartott kiértesítési illetve készenlétbe helyezési gyakorlatok értékelése, tapasztalatai alapján a Kiskunhalasi HTP képes a szükséges értesítési és készenlét fokozásával kapcsolatos feladatok ellátására illetve a különleges jogrendben való továbbműködésre.

 A Kiskunhalasi HTP –hez tartozó járásokban a HVB-k működése folyamatos volt. Munkájukban a kijelölt katasztrófavédelmi elnökhelyettesek és KvMB-k aktívan részt vettek. Az előírt HVB-khez kapcsolódó jelentések határidőre felterjesztésre kerültek. Az év folyamán a Bács-Kiskun MVB Kiskunhalas és Jánoshalma Járási HVB munkáját ellenőrizte, különösebb hiányosságot nem tárt fel. A HVB-k éves rendes üléseit áprilisban és októberben tartották. Június hónapban a megyei védelmi bizottság vezetésével a HVB-k részére riasztási és 36 órás ONER gyakorlat került levezetésre.

 A változások átvezetése a HVB okmányokban és a Kap-Online nyilvántartási rendszerben megtörtént. A HVB-k kiértesíthetőségének érdekében megyei TIK részére megadott értesítési adatok pontosítása végrehajtásra került.

 A kijelölt katasztrófavédelmi elnökhelyettesek feladataikat a HVB SZMR-ében, munkatervében, okmányrendszerében illetve a hatályos belső szabályzókban meghatározottak szerint végzik. Az elnökhelyettesek illetve kijelölt tisztek ellátják a HVB katasztrófavédelmi munkacsoport vezetői teendőket is, amely munkacsoport tevékenységét külön ügyrend szabályozza.

 Az év folyamán az elnökhelyettesek aktívan részt vettek a HVB munkájában, megfelelő módon támogatták az elnök tevékenységét. Részt vettek a HVB üléseken, az okmányrendszer naprakészen tartásában, a gyakorlatok levezetésében. Végezték a katasztrófavédelemmel kapcsolatos szakfeladatokat, az elkészült iratanyagok szakmai véleményezését, és felkészítették a katasztrófavédelmi munkacsoportot. A HVB ülésekre kidolgozták a katasztrófavédelmi témájú előterjesztéseket, amelyek minden esetben elfogadásra kerültek. A megyei igazgatóság részére megküldték a HVB ülésekkel kapcsolatos és egyéb előírt jelentéseket.

A kijelölt katasztrófavédelmi elnökhelyettesek:

* Kiskunhalas Járás: Babud Jenő tű. ezredes (kirendeltségvezető)
* Jánoshalma Járás: Kiss Zoltán tű. mk. alezredes (polgári védelmi felügyelő)
* Kiskunmajsa Járás: Csillag Tamás tű. százados (Kiskunhalas HTP parancsnokhelyettes)

A katasztrófavédelmi megbízottak a HVB-kel kapcsolatos tevékenységüket a munkaköri leírásukban meghatározottak szerint végzik. Az együttműködés a védelmi bizottságokkal jó színvonalú, azokkal napi munkakapcsolatot tartanak kollégáink. A KvMB-k aktívan részt vesznek a HVB-k tervezési, szervezési illetve adminisztratív feladataiban, az elvárásoknak megfelelően támogatják az elnök és a katasztrófavédelmi elnökhelyettes munkáját.

A kinevezett (megbízott) KvMB-k:

* Kiskunhalas Járás: Törteli Imre tű. szds.
* Jánoshalma Járás: Maglódi István ka. (eltérő státuszon)
* Kiskunmajsa Járás: Bera Zoltán tű. őrm. (2015. augusztus 27-től megbízással, nem rendelkezik szakmai felsőfokú képzettséggel.)
1. **Hatósági és szakhatósági feladatok végrehajtásának helyzete, hatósági ellenőrzések koordinálása.**

 A szakterület – a hatályos szabályzók alapján, az MKI által előirányzott keretszámok, SZTÉR előírások alapján, a kirendeltségvezető utasításai szerint, a polgári védelmi felügyelő szakmai irányításával, a hatósági osztállyal együttműködésben tervezi és hajtja végre ellenőrzési feladatait. Az intézkedésnek megfelelően, a szakterület elsődlegesen a KvMB-k útján végezte a vízelvezetők-, védőművek-, vízkár-elhárítási tervek-, fák-fasorok-, melegedő helyek-, lakossági riasztó eszközök-, befogadó helyek-, közúti kockázati helyszínek, valamint külön utasításra I. II. III. kategóriájú vízi létesítmények ellenőrzéseit. A saját illetve társhatóságok bevonásával végrehajtott supervisori- és egyéb ellenőrzések hatósági eljárás indítására okot adó súlyos hiányosságot nem tártak fel. A pv. szervezetek gyakorlatinak ellenőrzését a kirendeltségvezető, polgári védelmi felügyelő illetve HTP parancsnok, parancsnok helyettes végezte. Valamennyi gyakorlat elérte a „megfelelt” minősítést.

 Az ellenőrzések száma az év folyamán az alábbiak szerint alakult:

|  |  |  |
| --- | --- | --- |
| **Fsz.** | **Ellenőrzés megnevezése** | **Végrehajtott** |
| 1.  | Vízelvezetők  | 56 |
| 2.  | Védőművek | - |
| 3.  | Vízkárelhárítási tervek | 3 |
| 4.  | Fák, fasorok  | 50 |
| 5.  | Lakossági riasztó eszközök  | 39 |
| 6.  | Befogadóhely, melegedőhely | 34 |
| 7.  | Közúti kockázati helyszín | 35 |
| 8.  | Lebiztosított technikai eszköz | 21 |
| 9.  | Téli gépszemle (Magyar Közút) | 3 |
| 10. | SKET gyakorlat | 1 |
| 11. | KVT gyakorlat | 1 |
| 12. | Katasztrófavédelmi gyakorlat önkéntesek bevonásával  | 16 |
| 13. | Települési köteles pv szervezet riasztási gyakorlat | 9 |
|  | **Összesen.:**  | **268** |
| 14. | Vízügyi I. II. III.  | **12** |
|   | **Mindösszesen:** | **280** |

*Belterületi vízelvezető rendszerek helyszíni szemléi:*

Az ellenőrzés kapcsán a HTP működési területén lévő települések vízelvezető rendszereinek ellenőrzése folyamatos volt.

Megállapítható volt, hogy az önkormányzatok a felmerült hiányosságok kijavítására kiemelt figyelmet fordítottak, s munkájukat elsősorban a közmunkaprogram keretében végezték. Néhány település esetében a szennyvízcsatorna-rendszer kiépítése párhuzamosan folyt/folyik a vízelvezető rendszerek karbantartásával, illetve helyreállításával (pl. Mélykút, Jánoshalma). A települések belterületén nem volt elhanyagolt, vagy karbantartatlan csatorna, illetve műtárgy. Az árkok és műtárgyak állapota, összehangoltsága valamennyi településen elérte a megfelelő szintet, a belterületi vízelvezető rendszer funkciója alapvetően biztosított volt. Az ellenőrzés kapcsán olyan probléma nem merült fel, ami további hatósági intézkedések kezdeményezését, foganatosítását indokolta volna.

A HTP működési területén található külterületi vízelvezető csatornák állapota eléri ugyan a megfelelő szintet, de a vízgazdálkodási társulatok megszűnése miatt az elmaradt karbantartási munkákat a – feladatokat átvevő – vízügyi igazgatóságoknak rövidesen el kell végeznie illetve folytatnia kell. A Dong-éri főcsatorna vonatkozásában a mederkarbantartás a belterületi-, mind a külterületi szakaszokon megtörtént.

Párhuzamosan a vízelvezetők ellenőrzésével, a megyei feladatszabásnak megfelelően, integrált hatósági munka keretében első sorban a szakterület állománya végezte az I. II. III. kategóriájú vízi létesítmények és víztározók ellenőrzését is, ami külön felkészülést igényelt. (Jánoshalma járás 12 ellenőrzés.)

*Lakosságvédelmi szirénák ellenőrzése:*

2017. év szeptemberében a települések lakosságvédelmi szirénái működésének megyei szintű hatósági ellenőrzését végezte feladatszabás alapján a szakterület állománya. A telepített 39 motoros szirénából 15 volt üzemképes, ami 38%-os üzemképességet jelent. A sürgősséggel javításra javasolt 4 db sziréna felterjesztésre került. A I. KVO-ba sorolt Kiskunhalas város vonatkozásában ismételten felmerült, hogy szükséges lenne a szirénák javításán túl a központi indítás lehetőségének biztosítása, illetve hogy a HUNENT Zrt. környékén az eszközök szóbeli közlések leadására is alkalmasak legyenek.

*A közutak téli időjárást megelőző supervisori ellenőrzése:*

Az ellenőrzés 35 kockázati helyszínen került végrehajtásra. A feladat kapcsán a HTP a területileg illetékes rendőri szervekkel, illetve közútkezelő üzemmérnökségekkel a kapcsolatot felvette, és a meghatározottak szerint kezdeményezte a közös ellenőrzés végrehajtását a rendkívüli téli időjárás által legveszélyeztetettebb közúti kockázati helyszíneken.

A helyi sajátosságok figyelembevételével különös figyelmet fordítottunk a szemrevételezés során a lefagyásra különösen veszélyes, táblával jelzett útszakaszokra, fix és hordozható hó védművel ellátott útszakaszokra, külön-szintű kötöttpályás és szintbeli kötöttpályás keresztezésekre, a kialakított körforgalmú keresztezésekre, zsáktelepülések bejárati útszakaszaira, egyéb veszélyes helyekre (éles útkanyar, gyakori baleseti helyszínek, kockázatos kerékpárút szakaszok, stb.).

Általános tapasztalatunk, hogy az esetek döntő többségében a veszélyforrást jelentő közlekedési helyszínek jól kitáblázottak, az útburkolati jelek jól láthatóak. A különösen veszélyes helyek esetében az előjelző és egyéb közlekedés táblák valamint biztonsági berendezések kihelyezésére nagy figyelmet fordítottak, ezek mennyisége elégséges. A vizsgált útszakaszokon a folyamatos karbantartás ellenére előfordulnak nyomvonalvályúk, kátyúk. Az útfelületet tekintve általánosítható, hogy az alsóbbrendű utak a főutakhoz képest egyenetlenebbek. A hóátfúvásos szakaszokon a közútkezelő a szükséges stabil hófogókat kialakította, a mobil hófogókat kihelyezte. Ezek mennyisége alapvetően elégséges, de a számuk növelésével tovább lehetne csökkenteni az átfúvásos helyek számát. Néhány – jellemzően régebben felújított út esetében – a kilométerszelvényt jelző táblák hiányosak. A kerékpárutaknál néhány esetben előfordult, hogy a jelzések nem egyértelműek, nem következetesek.

Összességében megállapítható volt, hogy a közúti közlekedési szabályok betartásával, az út- és látási viszonyoknak megfelelő sebesség megválasztásával – figyelembe véve a téli közlekedésre vonatkozó további szabályokat – a közúti közlekedés nem hordoz az indokoltnál nagyobb kockázatot. Külön kiemelendő, hogy a HTP –t is érintő 55. számú főút felújítása a 2015-ben, illetve az 53. számú főút esetében Kiskunhalasig 2017-ben megtörtént és várhatóan folytatódik az 54. számú főúttal való kereszteződésig. (A további szakasz felújítása Tompa határátkelőhelyig már megtörtént.)

*Befogadó és melegedőhelyek ellenőrzése:*

2017. évben HTP –k a népegészségügyi szervvel együttműködésben végezte a kijelölt melegedőhelyek ellenőrzését. Az ellenőrzött helyszínek alkalmasak a kijelölt funkció ellátására.

*Polgári védelmi szervezetek riasztási, szinten tartó és SKET illetve KVT gyakorlatainak ellenőrzése:*

Az ellenőrzéseket a kirendeltségvezető, polgári védelmi felügyelő, HTP parancsnok végezte a levezetési tervek alapján, a szabályzókban meghatározott szempont rendszer szerint. Az értékelés rögzítése a levezetési tervekben illetve a meghatározott formátumú, tartalmú külön értékelő jelentésben, SKET gyakorlat esetében a jegyzőkönyvben megtörtént. Az év folyamán az összes megtartott gyakorlat elérte a „megfelelt” szintet. A mentőcsoportok a gyakorlatok során bebizonyították, hogy a nemzeti minősítés keretében megszerzett képességeiket szinten tartották, és továbbra is alkalmasak a hivatásos katasztrófavédelmi egységek munkájának támogatására. A Kiskunhalas város KVT gyakorlata a maghatározott szempontok szerint kirendeltségvezetői, polgármesteri és MKI ellenőrzői szinten is megtörtént.

*Gépszemlék, lebiztosított technikai eszközök ellenőrzése.*

A határozattal kijelölt eszközök ellenőrzését a településeken folyamatosan végezte a szakterület állománya. Az év végén kiemelt figyelmet fordítottunk a téli hó eltakarításhoz kijelölt eszközökre. A Magyar Közút kiskunhalasi telephelyén vezetői szinten is megjelentünk a téli gépszemléken. Az ellenőrzésekről a meghatározott formátumú és tartalmú jegyzőkönyv készült.

*Integrált hatósági munka keretében végzett ellenőrzések:*

Ezen a területen a következő ellenőrzésekben vettek részt illetve végzett részfeladatokat a szakterület állománya: kéményekkel kapcsolatos ellenőrzések (23 db), illetve pirotechnikai forgalmazó helyek tűzvédelmi ellenőrzése (5 db).

1. **Katasztrófavédelmi gyakorlatok**

Mindösszesen 34 polgári védelmi szakterülethez kapcsolódó különböző gyakorlat volt az év folyamán, ezek mindegyike elérte a megfelelő szintet. A 2017. évben a HTP összességében az alábbiak szerint hajtott végre illetve szervezett gyakorlatokat.

|  |
| --- |
| **Katasztrófavédelmi gyakorlatok** |
| **Fsz.** | **Szervezet** | **Db.** | **Fő** | **Időpont** | **Fsz.** | **Szervezet** | **Db.** | **Fő** | **Időpont** |
| **Járási Önkéntes mentőcsoportok** | **Települési köteles pv-i szervezetek** |
| 1. | Kiskunhalas riasztási | 1 | 15 | 05.26 | 1. | Mélykút riasztási | 1 | 66 | 04.24 |
| 2. | Jánoshalma riasztási | 1 | 13 | 04.24 | 2. | Zsana riasztási | 1 | 20 | 03.27 |
| 3. | Jánoshalma szinten tartó | 1 | 13 | 04.25 | 3. | Kisszállás riasztási | 1 | 26 | 04.18 |
| 4. | Kiskunmajsa riasztási | 1 | 17 | 05.30 | 4. | Kunfehértó riasztási | 1 | 27 | 04.27 |
| 5. | Kkhalas szinten tartó | 1 | 15 | 05.27 | 5. | Csólyospálos riasztási | 1 | 21 | 05.03 |
| 6. | Kkmajsa szinten tartó | 1 | 17 | 05.31 | 6. | Jászszentlászló riasztási | 1 | 30 | 05.03 |
|  |  |  |  |  | 7. | Szank riasztási | 1 | 45 | 05.03 |
|  |  |  |  |  | 8. | Kömpöc riasztási | 1 | 8 | 05.03 |
| **Összesen:** | 6 | 90 |  | 9. | Móricgát riasztási | 1 | 9 | 05.03 |
| **Települési Önkéntes Mentőcsoportok** |  |  |  |  |  |
| 1. | Mélykút riasztási | 1 | 13 | 04.24 |  |  |  |  |  |
| 2. | Csólyospálos riasztási | 1 | 15 | 05.30 |  |  |  |  |  |
| 3. | Zsana (II) riasztási | 1 | 20 | 03.27 | **Összesen:** | 9 | 252 |  |
| 4. | Szank (II) riasztási | 1 | 14 | 05.29 | **Egyéb gyakorlatok** |
| 5. | Jászszentlászló riasztási | 1 | 15 | 05.29 | 1. | HUNENT Zrt. SKET | 1 | 142 | 12.07 |
| 6. | Jászszentlászló szintentartó | 1 | 15 | 05.30 | 2. | Marathon T. törzsvezetési | 5 | 16 | 06.15;16;19-20; 10.16-20; 11.15 |
| 7. | Mélykút szintentartó | 1 | 13 | 04.25 | 3. | Jánoshalma HVB értesítési | 1 | 45 | 03.06 |
| 8. | Csólyospálos szintentartó | 1 | 15 | 05.31 | 4. | HVB és HOPT ConVexkomm.  | 1 | 28 | 06.12 |
| 9. | Zsana (II) szintentartó | 1 | 20 | 03.28 | 5. | HVB és HOPT ConVex (36 ó) | 1 | 12 | 06.21-22 |
| 10. | Szank (II) szintentartó | 1 | 14 | 05.30 | 6. | HVB-k riasztási | 1 | 12 | 06.19 |
|  |  |  |  |  | 7. | Kiskunhalas KVT | 1 | 16 | 11.22 |
| **Összesen:** | 10 | 154 |  | 8. | Kb-i referensek szit. | 2 | 20 | 06.14; 11.29 |
| **Önkéntesek bevonásával össz.:** | **16** | **244** |   | **Összesen:** | 8 | 291 |  |
|  |  |  |  |  | **HTP** |
|  |  |  |  |  | 1. | Kiskunhalas HTP értesítési | 1 | 36 | 2017.09.06 |
|  |  |  |  |  |  |  |  |  |  |
|  |  |  |  |  | **Összesen:** | 1 | 36 |  |
|  |  |  |  |  | **Mindösszesen:** | **34** | **823** |  |

**Fő célkitűzés 2018 évre:** A települések önvédelmi képességének -, az önkéntes polgári védelmi szervezetek műveleti alkalmazhatóságának javítása. Hatékony felkészülés a 2019. évben megvalósuló nemzeti újra minősítő gyakorlatokra. A köteles polgári védelmi szervezetek szakképzésének eredményes végrehajtása az érintett településeken.

Kiskunmajsa Katasztrófavédelmi Őrs megnyitása, az ott dolgozók szakmai felkészítése, valamint a műszaki követelmények megteremtése. Céljaink között szerepel a tűzoltólaktanya tetőhéjazatának cseréje, valamint az épület általános karbantartása.

A tűzoltók szakmai szinten tartása, fejlesztése és az országos tűzoltósport versenyen való jó szereplés.

Kelt.: Kiskunhalas, *elektronikus bélyegző szerint*

 Orbán Balázs tű. alez.

 tűzoltóparancsnok

Cím: 6400 Kiskunhalas, Kőrösi út 15.

Telefon: (+36-77) 421-355

E-mail: kiskunhalas.hot@katved.gov.hu

